У мэтах пашырэння напрамкаў работы і ўсталявання канструктыўных кантактаў з зацікаўленымі партнёрамі ў краіне і за мяжой Рэспубліканскім цэнтрам падпісана і рэалізуецца каля 20 пагадненняў аб супрацоўніцтве. Акрамя партнёраў у Беларусі, афіцыяльнымі партнёрамі Рэспубліканскага цэнтра нацыянальных культур з ліку беларускіх грамадскіх арганізацый за мяжой з’яўляюцца:

— Рэгіянальная грамадская арганізацыя “Нацыянальна-культурная аўтаномія “Беларусы Масквы” (г. Масква, Расія);

— Грамадскае аб’яднанне “Беларускі цэнтр культуры і спорта” (г. Рыга, Латвія);

— Асацыяцыя “New format” (“Новы фармат”) (г. Вільнюс, Літва);

— Грамадскае аб’яднанне “Асацыяцыя беларусаў Эстоніі” (г. Талін, Эстонія);

— Міжнародная канфедэрацыя беларусаў Прыгранічча (г. Вісагінас, Літва);

— Саюз беларусаў Латвіі (г. Рыга, Латвія).

Дамовы аб супрацоўніцтве ў Рэспублікага цэнтра нацыянальных культур таксама заключаны і з такімі арганізацыямі, як Еўрапейскі цэнтр па пытаннях меншасцей (г. Фленсбург, Германія), Асамблея народаў Расіі, гістарычны факультэт МДУ імя М.В. Ламаносава (г. Масква, Расія), бюджэтная ўстанова “Цэнтр нацыянальных культур і народнай творчасці Рэспублікі Карэлія”.

У межах пагадненняў праекты рэалізуюцца па наступнай схеме:

— абмен ідэямі ў межах сумесных мерапрыемстваў і публікацый;

— ініцыяцыя і рэалізацыя сумесных праектаў па развіцці міжэтнічнага і міжкультурнага дыялога;

— садзеянне ў правядзенні сумесных даследаванняў па праблемах гісторыка-культурных сувязей розных народаў;

— садзеянне азнаямляльным, адукацыйным, культурным і турыстычным паездкам і ўдзел актывістаў арганізацый у мерапрыемствах партнёраў;

— распаўсюджванне інфармацыі пра вопыт і дасягненні партнёраў у галіне папулярызацыі культурнай спадчыны розных народаў;

— арганізацыя сумесных навуковых канферэнцый і семінараў, адукацыйных, культурных, спартыўных і іншых мерапрыемстваў;

— садзеянне па далучэнню да мерапрыемстваў партнёраў творчых калектываў, майстроў народнай творчасці, СМІ і іншых зацікаўленых.